text: Fik en god idé på en af sine mange rejser
  18 juli 2011 kl. 17.20
  Bådentusiast havde ikke tid til at passe sin båd på grund af mange jobrejser. Nu har han startet en klub, hvor man kan låne en båd.
  Michael Petersen, Kolding, holder meget af livet på vandet, men som europæisk salgschef i en stor koreansk stålkoncern er han så tit på udlandsrejser, at der ikke var tid til at passe og pleje båden.
  Derfor fik han - sammen med bådbygger Tommy Bloch-Larsen - ideen til noget, de har døbt "Boatclub".
  Klubben har adresse i Kolding, og tilbyder medlemmerne adgang til båd.
  Ingen bøvl med pasning og plads i marinen, blot en tur, når man ønsker det.
  Har man allerede en båd, tilbyder klubben pasning.
  BoatClub har i første omgang fokus på trekantsområdet, men planen er blive landsdækkende om nogle år.
  